Lesajnált trumpisták?
TRUMP - PENCE TEGYÜK ÚJRA NAGGYÁ AMERIKÁT!
Köszönöm.
Köszönöm szépen.
2016-OS TRUMP-KAMPÁNYKÖRÚT
Szóval...
...ülök a repülőn, és átadnak nekem egy levelet.
Belichick edző küldte.
Megkérdeztük:
„Felolvashatja a levelet Mr. Trump
a New Hampshire-ieknek?”
Belichick azt felelte: „Hogyne, ha szeretné.”
A következőket írta az edző: „Gratulálok az óriási kampányhoz.
Ön sikeresen felvette a harcot
a hihetetlenül elfogult és rosszindulatú médiával,
és végül szép...
...győzelmet aratott.
Reméljük, a holnapi választás
lehetőséget teremt, hogy újra naggyá tegyük Amerikát.”
Újra naggyá!
„Nagyszerű eredményt kívánok holnapra.
Bill Belichick.”
USA! USA! USA!
Tegnap este Trump felolvasott egy levelet,
amit Bill Belichick, a Patriots edzője írt.
Ha valamit nem szabad beengedni az öltözőbe,
az nem elsősorban a politika?
Ez váratlan volt Belichicktől,
hiszen ő nem szokott semmi egyébről beszélni.
Nem pofáztok a sajtónak! Felcuccoltok és kimentek.
Ne halljuk semmit tőletek!
Ön mindig azt kéri az öltözőben,
hogy ne nyilatkozzon senki, mert az csak zavart kelt.
Miért döntött mégis úgy,
hogy véleményt nyilvánít, amit fel is olvastatott Donald Trumppal?
A kapcsolatom Donald Trumppal... nem politikai.
Már jóval azelőtt ismertem, hogy beszállt volna a politikába.
Szóval... Donald a barátom volt, és...
én egy... baráti levelet írtam neki.
A levél után
úgy éreztem, palira vettek minket.
Bill folyton azt mondogatta: „Nem akarunk szerepelni a médiában,
nem nyilatkozgatunk.”
Nekem is volt például véleményem, amit el szerettem volna mondani,
de a csapat iránti tiszteletből mégsem tettem.
Én ezt nagyon képmutatónak tartottam.
A Patriots-módszer azzal indul, hogy tiszteled a munkatársaidat,
és a csapatot helyezed legelőre.
Ez itt az alap.
Akkoriban Belichick nem állt elég közel a játékosaihoz,
hogy felismerje, ez milyen hatással lesz
az öltözőbeli hangulatra.
Övék a Super Bowl történetének legnagyobb fordítása!
A 2016-os szezon végén
a Patriots egy történelmi Super Bowl-győzelmet ért el.
De ahelyett, hogy tovább erősítették volna ezt az irányvonalat,
elkezdték szétverni a csapat alappillérét.
BAJNOKOK
És a következő évben megrepednek a barátságok,
elapad a jókedv,
és megjelenik egy bizonyos szintű működési zavar.
„PATRIOTSOS PATRIÓTÁK VAGYUNK”
Mindaz alapján, ahogy a szezon elindult
és ahogy véget ért,
kijelenthetem: ez a Super Bowl-győzelem
egyértelműen mindegyik közül a legkedvesebb.
Ha egyetértetek,
várjatok csak, és meglátjátok, mivel készültünk nektek!
Desszertnek a hagyományos répatorta helyett
most olyan jutalmat kaptok, amit karátban mérnek.
Super Bowl-bajnokok, most már kinyithatjátok!
Megmondtam nektek:
hazahozzuk ezt.
És el is hoztuk. Hajrá!
Hajrá!
Az után a győzelem után
Tom Brady végérvényesen bebetonozta magát a Patriots irányítójaként.
És a következő hónapokban világossá vált,
hogy Tom olyan életet akar élni,
amivel hasznosíthatja az elért sikereit.
Egyre kevesebbet aggódott amiatt, hogy Bill szerint mi a helyes,
és csinálta a saját dolgait.
Azt láttuk, ahogy rohamos növekedésnek indulnak Brady vállalkozásai.
Imádom a futballt,
és örülök, hogy nektek is beszélhetek erről itt, Tokióban.
Mi kell ahhoz, hogy a mostani szintetekről továbblépve még jobbakká váljatok?
Szorgalom, eltökéltség,
és sose hagyjátok, hogy azt mondják nektek, nem vagytok rá képesek!
Fürgébb vagyok, és gyorsabb,
mint amikor elkezdtem focizni.
Gyorsabb 40 évesen,
- mint 18 évesen? - Igen.
Ha létezik erre varázsrecept,
akkor azt egy fitneszközpontban kell keresnünk, a Gillette Stadion mellett.
Ez a TB12 Sportterápiás Központ.
A TB12 vállalkozás elindítása
egy újfajta függetlenséget jelentett Tom számára.
Tommy eltávolodott a „mindig a csapat az első” elvtől.
És ez
feszültséghez vezetett Bill-lel.
Különösen Tommy Alex Guerreróval való kapcsolatát illetően.
Rendben, készen állunk?
Úgy általában a talpat, aztán jöhet a láb, a két pont és a kar.
Tökéletes. Előbb hanyatt!
Ejha, ma aztán nem kímélsz!
Maradt ott egy kis valami.
Tom és köztem nagyon különleges a kapcsolat.
Oké, lazítsd el!
A manuálterápiában a fizikai részen kívül
szerintem van egy érzelmi oldal is, ami a fájdalomtól való megszabadítás.
Ez egyfajta kapcsolódás.
Egyesek „lelki társat” emlegetnek.
Jó érzés.
Barátság lett belőle, családi, testvéri kötelék.
Áfonyaturmix?
- Mi ez? - Egy jó kis turmix.
Az évek alatt virágba szökkent a kapcsolatom Alexszel.
A nehéz időkben Alex sok mindenen átsegített
testben, fejben és lélekben.
Emlékszem, 2004-ben könyökfájdalom gyötört.
Nem tudtam dobni az edzőtáborban.
Az istenit, ébresztő!
Mi, irányítók 12 napon át csak dobáltunk,
jól lestrapáltuk magunkat.
Az egészségügyisek nem igazán tudtak segíteni.
De miután először találkoztam Alexszel,
életemben először nem fájt a könyököm.
„Hogy a fenébe csináltad?”
A módszerünk központi eleme a rugalmasság.
Hiszem: ha rugalmasak maradnak az izmok,
akkor bírni fogják az őket érő erőket.
Viszont ha feszesek, vagy nem tudnak mozogni, akkor a test máshol terhelődik.
A boka kapja a terhelést, a térd, a csípőízület,
a hát, ahol a legtöbben fájdalomra panaszkodnak.
Milyen gyakran van rugalmassági edzésed?
Minél gyakrabban.
Alex és én hetente legalább ötször-hatszor dolgozunk együtt.
Tom már korán hinni kezdett a terápiában.
Úgyhogy az évek alatt látni is lehetett az eredményt.
Negyvenévesen is magas szinten játszik.
A 40 csak egy szám.
Együtt vágtunk neki ennek az útnak.
Annak az útnak, hogy teszünk az egészségünkért.
És közben
bátorítottam a csapattársaimat, hogy csinálják ugyanezt.
Azt hiszem, mindenben szükség van egy középútra. Valahol...
erősnek kell lenned,
ugyanakkor rugalmasnak és hajlékonynak is. Muszáj...
Én nem ellenzem a súlyzózást. Pedig mindenki ezt hiszi rólam.
Szerintem a súlyzózás a hajlékonysággal kombinálva a nyerő. Ez a cél.
Eddz arra, amit ki szeretnél hozni az edzésből!
Erősnek kell lenned, Jules. Nézd csak!
Kell az erő.
Mondtam nekik, hogy nálam bevált.
Egész életemben fájt a könyököm. Most meg nem fáj.
A vállam sok százezer dobáson van túl,
és ha ránéznénk MRI-vel, teljesen rendben találnánk.
Brady ekkorra már szentül hitt mindabban,
amit Alex csinált vele.
És egyszer csak egy csomó játékost találunk Guerrerónál,
köztük Rob Gronkowskit is.
De mikor ezt Belichick megtudta,
a házon belüli dolgok... bumm!
Üdv az edzőtáborban!
2017-ES EDZŐTÁBOR
Egy évvel korábban légmellem volt,
és teljesen kipurcant a hátam, abba is kellett hagynom azt a szezont.
Nagyon nehéz volt a visszatérés.
A vacak holtidény után
Belichick szólt, hogy nem teljesítek jól,
lassúnak tűnök, és szörnyen játszom.
Nem vicc, Bill ki akart tenni.
Ezt követően elmentem a TB12-hez, és komolyan mondom,
pár foglalkozás után érezni kezdtem a különbséget.
Jó. Csak lazán. Szép. Szép volt.
Lazább lett a hátam. Enyhült minden fájdalom.
Az edzéseken kezdtem visszanyerni a régi sebességemet.
És úgy voltam vele: „A szentségit! Hiszen ez varázslat!”
Csakhogy azt, hogy Tom Brady módszerét követtem,
nem mindenki nézte jó szemmel.
Miért érdekes,
hogy Rob Gronkowski követni kezdte a TB12 módszert?
Mert Brady és Alex Guerrero nem sokat vacakolnak a súlyzókkal.
Gronk szólt, hogy nem guggol súllyal,
mikor erre kérték a Patriots kondiedzői.
Ekkor Belichick a többi játékos előtt azt mondta Gronknak:
„Nem súlyzózol, csak a hülye gumiszalagokkal bohóckodsz.
Nem csoda, hogy fellöknek a pályán. Gyenge vagy.”
Billnek sok lehetett ennyi dudás egy csárdában.
Beférkőzött egy nem patriotsos szaki,
és megértem, hogy egy Patriots-edzőnél
egyre csak nőhet a feszültség.
Guerrero gyakorlatilag
magas ívben tett Belichick erőnléti stábjára.
És az volt a gond Alex Guerreróval,
hogy előfordultak a múltjában olyan események,
amik alapján kamudoktornak és sarlatánnak tartották.
Doktornak mondta magát, orvosnak, miközben nem az.
- Igen. - Azt állította,
hogy halálos betegeket mentett meg.
- Bizonyította? - Nem.
- Most pedig sok játékost kezel. - Igen.
És biztos, hogy az edzőstáb ki van bukva emiatt,
mert nem hisznek ebben.
A játékosok az épületen kívül beszélhetnek, akivel csak akarnak.
Idebent viszont senki sem adhat olyan tanácsokat,
amelyek szembemennek az edzőcsapat utasításaival
és mindazzal, amit az erőnléti edzőstáb mond.
Ezek egymásnak ellentmondó üzenetek.
A New England Patriots számos csapatjogosultságot megvont
Tom Brady trénerétől, üzlettársától és jóbarátjától, Alex Guerrerótól.
Guerrero a továbbiakban nem kezelhet más csapattagokat Bradyn kívül,
és állítólag nem utazhat a Patriots repülőgépein.
Megvonták Guerrero pályabelépési engedélyét is.
Ön hogyan fogadta, mikor Bill közölte, hogy nem engedi Alexet
a pálya mellé és a csapat gépeire?
Nem igazán tetszik a kérdés.
TOM BRADY, IRÁNYÍTÓ
Fogalmam sincs, miről beszél.
Honnan tudja, mit mondott az edző?
Tehát azt állítja, hogy Alex jogosultságai...
Nem állítok semmit. Honnan veszi, hogy Bill mondott valamit?
Maga nem tudhat erről semmit.
Sokat beszélek Bill-lel. És ez csak mi kettőnkre tartozik.
Nem hinném, hogy bárki tudná, miről beszélgetünk.
Erről én sosem beszéltem. És ő sem.
Ez az egész helyzet rengeteg ellenségeskedést szült.
Nagy butaság volt, mert Alex fantasztikus ember.
Megóvta az egészségemet. Ha belegondolunk,
kizárt, hogy 12 évig játszhattam volna az NFL-ben
Alex odaadó segítsége nélkül.
És ahelyett, hogy elismernék az érdemeit, sárral dobálják meg.
Nem értettem, mi a franc bajuk van.
SZÉTESŐBEN A PATRIOTS?
Zavar támadt Alex és a Patriots között,
és én nem értettem az egészet.
Meg is kérdeztem: „Tom, miért bántanak...
ha 40 éves vagy, mégis úgy szerzed a pontokat,
mintha 23 éves lennél?
Te maradtál a legjobb irányító a ligában.”
Egyszerűen nem értettem. És ő sosem adott erre választ.
Csak annyit mondott: „Tudod, Rob, fingom sincs, miért.”
Aggódnunk kéne, hogy baj van Brady és Belichick között?
Ki ne aggódna emiatt?
Hiszen annyit biztosan tudunk Tom Bradyről,
aki amúgy következetesen nem oszt meg információkat a magánéletéről
és a belső köreiről,
hogy Alex Guerrero egy központi figura.
Ő Tom Brady guruja.
- Aki rávette Tom Bradyt... - Az avokádóevésre?
- Igen. Ő az avokadós turmixszaki. - Pontosan.
Tom Brady azt hiszi, százéves koráig játszhat.
Megmondjam, szerintem mi ez? Hatalmi harc.
Ez az egész dolog Guerrero körül egy hatalmi harc volt.
Brady megpróbál saját területet szerezni,
Belichick pedig őrzi a sajátját.
Képzeljük csak el, milyen lehet a kapcsolatuk!
Vége a mérkőzésnek, és a Patriots a Super Bowl bajnoka!
Azta! Ehhez mit szólsz? Mit szólsz hozzá?
Brady eleinte a mentoraként tekintett Belichickre,
rajongott érte, és megbízott benne.
Ez az eredmény, ha az emberek hisznek egymásban.
Az edzőm mindig mellettem áll.
Valóra vált az álom.
Brady pontosan azt mondta, amit Bill hallani akart tőle.
És a szezon alatt még azt is bevállalta, hogy Bill Belichick pofozózsákja legyen.
Nem bírom!
Fusd le újra! Állj be, és fusd le újra, Brady!
Ha Belichick azt mondta valamiről, jó a csapatnak, Brady megcsinálta.
Most viszont, 15 évvel később
Brady már függetlenségre tör,
és Bill veszít a hatalmából.
Nem csak Guerreróról van szó.
A szezon alatt történt az az eset Jimmy Garoppolóval.
Első hírünk egy teljesen váratlan játékoscsere.
A Patriots átigazolta Jimmy Garoppolót a San Francisco 49ers csapathoz.
Pedig úgy tűnt, Garoppolóból akarnak trónörököst faragni Tom Brady helyére.
Szerintem Belichick edző készen állt rá, hogy Tom Brady nélkül folytassa.
Mr. Kraft azonban a fiaként tekintett Tom Bradyre, és leszólt Belichicknek,
hogy Jimmy Garoppolót küldje el.
JÁTÉKOSCSERE-TITKOK
Sosem kértem meg rá.
Mindössze annyit mondtam Billnek, hogy nem cseréljük el Bradyt,
és... emiatt ez egy kicsit kínos lett.
Bill Belichick nagyon bánkódott Garoppolo átigazolása után.
Mintha elvesztette volna a jóbarátját, az irányítóját.
Érezni lehetett, hogy a szakadék Brady és Belichick között
egyre szélesedik.
Még mindig heti rendszerességgel
beszélget Tommal és az irányítókkal,
mint minden évben?
Minden játékossal folyamatosan beszélek.
És hogyan jellemezné
a munkakapcsolatát Tommal?
Változott valami idén?
Minden év más.
Beszéltünk sok veterán játékossal a 2017-es szezonból.
Többen azt mondták, az volt a legnehezebb szezonjuk.
Ön mit gondol, miért?
Fogalmam sincs. Az NFL-ben minden év nehéz szezon.
Tőlük kéne megkérdezni, miért mondták.
Abban az évben végig Tom és Bill
úgy viselkedtek, mint két egymásnak feszülő szülő.
Folyton nagy volt a feszültség.
Abban a pillanatban, ahogy beléptél az ajtón,
frankón összeszorult a segged.
Összeszorított segglyukkal mászkáltam ott.
Így éreztem magam. És azt hittem, egyedül én vagyok így ezzel.
De megkérdeztem másokat.
Abban az évben csapattagként
éreztem, ahogy... nő a feszültség.
Furcsa volt. Az ember... Egyszerűen... érezni lehetett.
Az ilyesmit megérzed
a többiek között, magadban, a csapatban.
Próbára tett minket az az év.
Nemcsak amiatt, ami a színfalak mögött történt,
az épületen belül,
de amiatt is, ami a társadalomban zajlott országos szinten.
Mindenhol feszültség érződött.
Büszkék vagyunk a hazánkra.
Tiszteljük a zászlónkat.
Ki ne örülne, ha egy NFL-tulajdonos végre azt mondaná,
mikor valaki tiszteletlen a zászlónkkal:
„Azonnal küldjétek le a pályáról azt a szemetet! Ki van rúgva.
Ki van rúgva!”
Mikor Trump emlegetni kezdte az NFL-t,
az nem tetszett nekem. Az Egyesült Államok elnöke
egy főleg feketékből álló csoportot támadott,
azokat, akik letérdeltek a nemzeti himnusz alatt.
Békés módon tüntettek az egyenlőtlenség ellen.
Véleményem szerint ez tiszteletlenség a nemzetünkkel szemben.
Próbálják meg ezt egy másik országban, hogy ott jobban tolerálják-e!
Azok a dolgok, amiket Trump mondott, feldühítettek.
Miközben Trump-támogatókként könyveltek el minket.
Trump vagy barátságot ápolt, vagy barátkozott a felső három emberrel.
Kraft baráti kapcsolatban állt vele.
Tomnak volt egy sapkája a szekrényében.
Bill levelet írt neki.
Mikor a csapat arcai
kiállnak valami olyasmi mellett, aminek semmi köze a csapathoz,
akkor az visszahull a csapatra, és mindnyájunknak foglalkoznia kell vele.
Miután Trump szemétnek nevezett minket, az egész öltöző arról beszélt,
hogy mit fogunk csinálni a himnusz alatt.
PATRIOTS - HOUSTON TEXANS 2017. SZEPT. 24.
Kapcsoljuk a pályát, ahol mindjárt felcsendül a himnusz.
Álljatok fel!
Szégyen! Állniuk kéne.
Tetszik, amit az elnök mondott.
Ha nem állsz fel a nemzetért, akkor ki vagy rúgva.
Belichick és Kraft csinálhatna valamit. Rúgják ki a játékosokat!
Azonnal érezni lehetett az eredményt. Hallottuk a pfujolást.
Ha így gondolkodik a legtöbb szurkolónk,
nem ismernek minket, játékosokat.
Azokat, akiknek szurkolnak, akiknek a mezeit vásárolják...
Nem ismernek minket.
Mindenki csüggedten ment a pályára. Azt mondogattuk, hogy így nehéz.
Különleges az időpont és a hely is, de kihozzuk belőle, amit lehet.
Csináljuk, ahogy tudjuk. És győzni fogunk.
De az a helyzet, hogy ha a Patriotsban játszottál,
minden évben úgy érezted, hogy nyerhetsz egy bajnoki címet.
És ilyenkor mindenki azt mondja magában:
„Próbáljunk bajnokságot nyerni!”
Értitek? „Csak tedd a dolgod!”
Csak az a fontos, hogy tegyük a dolgunkat.
Fogjátok az embereiteket!
Csináljátok, amit kell!
„Dolgozzatok!”
Egyrészről van ebben valami csodálatra méltó.
Mert ez leegyszerűsítve Amerika önmagáról alkotott ideája.
Hogy a munka a legfontosabb a számunkra.
De ez ugyanakkor teljesen lélekölő is.
Brady a center mögött.
Burkhead megindul, és nem hagyja magát.
Touchdown.
Egy újabb győzelem.
Zsinórban 14 idegenben nyert mérkőzés.
Megállás nélkül nyernek.
Brady. És Gronk beviszi egy kétpontos próbálkozáshoz.
A legjobb irányítót látjuk. A liga MVP-jét.
Mosolytalanul csinálják.
Nem túl sok személyiséget beleadva.
Hétről hétre nehezebb lesz.
Minden héten nagyobb a tét.
Nehezedik, szóval így kell hozzáállnunk.
Mint a futószalag mellett.
Érzelemmentesen.
Örömtelenül.
Brady. Keresgél a célterületen.
Eldobja, és touchdown!
Egy könnyű touchdown.
És a Patriots továbbmenetel az utószezonba.
Hiába jutottak be a rájátszásba, nem hívtak el bulizni senkit.
Buli sem volt.
Hé, tegyétek a dolgotokat, rendben? Szerezzetek pontokat, jó?
Brady eldobja.
Touchdown, Amendola!
Belichick mámoros.
Nem bír magával.
Letelik a játékidő,
és a Patriots visszatér a Super Bowlba.
Talán mást vártunk?
Végső soron ezt a csapatot
az az elképzelés tartotta egyben,
hogy ez mind-mind megéri,
ha nyerünk.
US BANK STADION
Üdvözlök mindenkit! Térjünk be a hideg elől
a Minneapolis belvárosában található US Bank Stadionba!
A Philadelphia csap össze a New Englanddel az 52. Super Bowlon.
Most pedig az AFC-bajnok,
a New England Patriots!
A pályára lépő Patriots
öt Super Bowl-bajnokságot nyert, hét Super Bowl-mérkőzésen játszott.
A két biztos pont: Bill Belichick edző
és Tom Brady irányító.
Belichick és Tom Brady
az NFL történetének legsikeresebb párosa.
Viszont újabban nagy a hangzavar a Patriots szervezete körül,
és láthatóan nem csendesedik a vihar.
Emlékszem, a pályára lépve azt éreztem:
„Na, jó hosszú volt az év.”
Ez volt az az év, amiről mindenki azt mondja:
„Nem okozott akkora örömöt a foci, mint kellett volna.”
De a célkitűzésünk, hogy elnyerjük a címet, az változatlan.
A végső célunk ugyanaz maradt:
a bajnoki cím, egy Super Bowl-győzelem.
Azt mondták nekem, csak egyszer az életben tarthatok ilyen beszédet.
De visszatértünk, fiúk!
Emlékszem, készültem a meccsre,
és bátorítottam, lelkesítettem a csapatot, ahogy amúgy is szoktam.
Győzünk, srácok! Most vagy soha!
Győzünk háromra! Egy, két, há'!
Győzünk!
Nem sejtettük, hogy minden idők
egyik legnagyobb New England-talányának leszünk a szemtanúi.
Malcolm Butlert nagyon elérzékenyülve a pálya szélén.
Elragadtak az érzelmek.
Úgy éreztem, igazságtalanul bánnak velem,
mert csak a mérkőzésen tudtam meg,
hogy nem fogok játszani.
Beszéltem Bill Belichickkel,
és megkérdeztem, miért nem Malcolm Butlerrel kezd,
miért nem játszik Butler. Az edző azt válaszolta:
„Olyan döntéseket hoztam, amikkel a legnagyobb esélyünk van nyerni.”
Ha akkor megkérdeznek:
„Butler nem játszik.
Szerinted ez segít győzni?”, azt felelem, nem.
Abban az évben a játékidő 98 százalékában
Malcolm kint volt velünk a pályán mint védő.
És három évvel azelőtt a 49. Super Bowlon
ő mentette meg a meccset.
Interception! Malcolm Butler!
Malcolm Butler, hihetetlen!
Tudom, hogy mint játékosok nagyon is úgy gondoltuk,
Malcolmnak a pályán lenne a helye, de ebben nem mi döntünk.
És végső soron bízunk az edzőnkben.
Kéthétnyi izgalom után a nagy John Madden szavajárásával:
„Itt az idő, hogy kitörjön a meccs.”
Brady kezdi ezt a drive-ot.
Hatalmas lyuk a bal oldalon.
James White, már a tízesen belül, és beviszi a célterületre.
Touchdown a Patriotsnak.
Így tovább, baszki!
Emlékszem,
azt mondtam Billnek: „Nem állíthatnak meg minket.”
De ahogy mentek előre a dolgok,
kezdtem úgy érezni, hogy elveszítjük az irányítást a meccs felett.
Ebből snap lesz,
és Trey Burton eldobja... Megvan, touchdown!
Hűha!
Eagles-pont.
Brady. Megvan!
Gronkowski, touchdown.
Újra pontot szereztünk.
Sok pontot és yardot gyűjtött mindkét csapat.
Azt gondoltam: „Jesszusom!
Tényleg az fog nyerni, akinél utoljára lesz a labda?”
Passz a 23 yardos vonalhoz.
Agholor kitör, és megvan az első kísérlet.
A New England Patriots védelme
nagyon nem bírja felvenni ezt az iramot.
Butler még mindig a kispadon. Nem játszott védőként a mai meccsen.
Látva a mérkőzés alakulását, azt gondoltuk,
most aztán tényleg nagy szükségünk volna rá.
Bejöhetne végre játszani, hogy mentse a helyzetet?
Csel Blountnak.
Foles oldalra passzol. Megvan, sikeres első kísérlet.
Az istenit!
Péppé verték a védelmüket.
De Bill mégsem küldte be őt játszani.
És biztosan nem a teljesítménye miatt.
A szezon összes snapjét ő játszotta.
Nem értettük, mi történik.
Malcolm Butler miért nem volt a pályán?
Erről a mai napig az égvilágon nem tudok semmit.
Beszéltem edzőkkel, más játékosokkal,
de senki nem hallott semmit arról, hogy mi történt, és miért.
Még ma is kérdezgetik tőlem: „Miért nem játszottál a Super Bowlon?”
Azt felelem: „Gőzöm sincs. Az edző döntése.”
De tényleg nem tudom.
Tényleg nem.
Hagyták, hogy végignézzem, ahogy szenved a csapatom,
miközben tudtam, hogy segíthetnék nekik...
Egy playt sem játszhattam.
Egyetlenegyet sem.
Passz a célterületre, és...
Igen, touchdown!
Bill Belichick nézi, ahogy darabokra szedik a védelmét.
A 2017-es szezonban
Malcolm Butler játszotta a snapek 98 százalékát.
A Super Bowlon miért csak egyetlen play alatt volt pályán?
Matt, erről már beszéltünk.
Erről még nem kérdeztem.
Nekem azt mondták,
hogy volt valami személyes ügy
Bill és Malcolm között, ami nem a focival állt kapcsolatban.
Srácok, csak tegyük a dolgunkat! Olvassátok a trükkjátékot!
Tegyük a dolgunkat!
Mindig is úgy gondoltam, hogy Bill az összes döntését
úgy hozta meg, hogy a csapat érdekeit helyezte legelőre,
félretéve az érzelmeket.
De Malcolmnál pontosan az ellenkezőjét tette.
Egy pont a különbség. Telik az idő.
A Philadelphia Eagles a bajnoki győzelem kapujában.
Át a pálya közepén, megvan, és be egyenesen a célterületre!
Ezzel vége!
Az Eagles legyőzte a New England Patriots csapatát!
Száll a konfetti,
és minden csupa zöld.
Emlékszem, aznap este összezavarodva mentem le a pályáról.
Az volt akkor az életünk legfontosabb mérkőzése,
és Malcolm nem lépett pályára.
Emiatt még ma is felmegy bennem a pumpa.
Mármint mi tényleg odatettük magunkat.
Tom több mint 500 yardnyit passzolt,
ami rekord a Super Bowlban.
Szó szerint testünket-lelkünket beleadtuk
a barátainkért, a családunkért, a csapattársainkért,
és hogy mégsem kaptunk magyarázatot...
Úgy éreztem, kicsit hülyére vettek minket, és nem...
Nem zavar, hogy ezt kimondom.
Vesztettünk az Eagles ellen,
és azt mondtam: „Befejeztem.” Emlékszem, a meccs után
egy csomóan voltunk a zuhanyzóban. „Tök jó, hogy vége a szaros szezonnak.
Elhúzok innen a búsba.”
Soha életemben
nem láttam öltözőben még olyan iszonyatos,
mély levertséget,
mint az után a meccs után.
Elég világosan látszott, hogy Belichick elveszítheti a csapatát,
és hogy jó néhány csalódott játékos
el fog menni a holtidényben.
Köztük Malcolm Butler is.
Ő kiposztolt egy elköszönést, és...
Brady írt hozzá egy nagyon dicsérő, szeretetteljes kommentet.
SZUPER FOCISTA, CSAPATTÁRS, BARÁT. ÖRÖKRE!!!!
Úgy tűnt, Brady nagyon megérti
Malcolm problémáját, akármi is volt az.
És aztán Danny Amendola, az oszlopos tag és elkapó,
akihez szoros kapcsolat fűzte Bradyt, szintén távozott.
Ekkor történt, hogy Gronk hozzászólt
Danny Amendola egyik posztjához. Azt írta:
„Legyél szabad, legyél boldog!”
Mint valami zendülés!
TOMBRADY: IGAZAD VAN, GRONK!!!!
Ez kicsit odaszúrás volt Belichick edzőnek,
mert úgy érződött, abban az egész évben a Patriotsnál
mégsem lehetsz az, aki lenni szeretnél.
Gyerünk!
Furcsa volt. A foci eleve csupa stressz.
Minek még több, ha már minden tőlünk telhetőt megtettünk?
Erre rohadtul semmi szükség.
HÁROM NAPPAL AZ 52. SUPER BOWL UTÁN
Minden rendben, fiúk?
Szóval... hogy érzed magad?
Hogyan? Hát...
Csőbe húzós kérdés.
Ez óriási odaadást kíván.
Rászántam a testemet, mindenemet, minden erőmet 18 éven át.
De felteszed a kérdést: „Miért csináljuk?”
Tudod? „Minek csináljuk? Kiért tesszük?
Miért csináljuk?”
Válaszokat kell kapnod ezekre a kérdésekre,
és nagyon meggyőző válaszokat.
Ha elveszted a meggyőződésedet, akkor talán ideje váltanod.
Akkor...
Tom szerintem nem volt önmaga.
Az évek során rengeteg áldozatot hozott, hogy velünk maradhasson.
És azt hiszem, nem érezte, hogy megbecsüljük.
Megértettem, hogy közel kerültünk a végéhez,
és minden igyekezetemmel próbáltam egyben tartani a csapatot.
A feliratot fordította: Gelléri Péter